VALSTYBINĖS VARTOTOJŲ TEISIŲ APSAUGOS TARNYBOS

DIREKTORIUS

ĮSAKYMAS

DĖL VALSTYBINĖS VARTOTOJŲ TEISIŲ APSAUGOS TARNYBOS DIREKTORIAUS 2016 M. SAUSIO 4 D. ĮSAKYMO NR. 1-11 „DĖL VALSTYBINĖS VARTOTOJŲ TEISIŲ APSAUGOS TARNYBOS DARBO REGLAMENTO PATVIRTINIMO“ PAKEITIMO

2017 m. gegužės 8 d. Nr. 1-66

Vilnius

P a k e i č i u Valstybinės vartotojų teisių apsaugos tarnybos direktoriaus 2016 m. sausio 4 d. įsakymu Nr. 1-11 „Dėl Valstybinės vartotojų teisių apsaugos tarnybos darbo reglamento patvirtinimo“ patvirtintą Valstybinės vartotojų teisių apsaugos tarnybos darbo reglamentą (toliau – reglamentas):

1. Pakeičiu 55 punktą ir jį išdėstau taip:

„55. Siunčiamų dokumentų antruosius egzempliorius vizuoja dokumentą parengęs valstybės tarnautojas ar darbuotojas ir rengėjo skyriaus departamento direktorius ar (ir) skyriaus vedėjas, pavaduotojas ir, jeigu dokumentas susijęs su kito Valstybinės vartotojų teisių apsaugos tarnybos struktūrinio padalinio veikla, šio struktūrinio padalinio vadovas, valstybės tarnautojas ar darbuotojas, dalyvavęs rengiant minėtą dokumentą.“

2. Pakeičiu 58 punktą ir jį išdėstau taip:

„58. Valstybinės vartotojų teisių apsaugos tarnybos direktoriaus ar jo pavaduotojo pasirašyti ir užregistruoti siunčiamų dokumentų originalai siunčiami nurodytiems adresatams, o rengėjų bei kitų atsakingų asmenų vizuoti siunčiamų dokumentų egzemplioriai tvirtinami spaudu „Vidaus administravimo skyrius“ ir sudedami į bylas pagal dokumentacijos planą. Jei dokumentas, išskyrus elektroninius dokumentus, siunčiamas tik elektroniniu paštu ar kitomis telekomunikacijų priemonėmis, Valstybinės vartotojų teisių apsaugos tarnybos direktoriui ar jo pavaduotojui pasirašyti teikiamas vienas siunčiamo dokumento egzempliorius, šalia rengėjo nuorodos nurodant, kad originalas nebus siunčiamas. Rengėjo bei kitų atsakingų asmenų vizos rašomos siunčiamo dokumento paskutinio lapo antroje pusėje.

3. Pakeičiu 61 punktą ir jį išdėstau taip:

„61. Valstybinės vartotojų teisių apsaugos tarnybos direktorius iš Valstybinės vartotojų teisių apsaugos tarnybos valstybės tarnautojų ir darbuotojų Lietuvos Respublikos vartotojų teisių apsaugos įstatymo 12 straipsnio 1 dalies 5, 6 ir 7 punktuose nustatytoms funkcijoms įgyvendinti įsakymu sudaro kolegialų organą – komisiją (toliau – Komisija), jeigu kiti teisės aktai nenumato kitaip. Komisijos pirmininkas – Valstybinės vartotojų teisių apsaugos tarnybos direktorius, o jo laikinai nesant Valstybinės vartotojų teisių apsaugos tarnybos direktoriaus įsakymu įgaliotas direktoriaus pavaduotojas. Esant būtinybei, Valstybinės vartotojų teisių apsaugos tarnybos direktorius Komisijos pirmininku gali paskirti ir kitą Komisijos narį. Atskiriems klausimams spręsti Valstybinės vartotojų teisių apsaugos tarnybos direktorius gali sudaryti kelias komisijas.“

4. Pakeičiu 98 punktą ir jį išdėstau taip:

„98. Valstybinės vartotojų teisių apsaugos tarnybos apskrities skyriui gavus vartotojo skundą dėl Lietuvos Respublikos vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo, Valstybinės vartotojų teisių apsaugos tarnybos apskrities skyrius savo kompetencijos ribose organizuoja vartotojo skundo tyrimą, surenka kuo išsamesnę medžiagą, kuri reikalinga pažeidimui ištirti, ir išvadas bei pasiūlymus kartu su Komisijos nutarimo pradėti (atsisakyti pradėti) vartotojų teisių pažeidimo nagrinėjimo procedūrą projektu nedelsiant, bet ne vėliau kaip per 3 darbo dienas elektroniniu paštu išsiunčia Valstybinei vartotojų teisių apsaugos tarnybai.“

5. Pakeičiu 100 punktą ir jį išdėstau taip:

„100. Nutarime pradėti (atsisakyti pradėti) vartotojų teisių pažeidimo nagrinėjimo procedūrą nurodoma:

100.1. Valstybinės vartotojų teisių apsaugos tarnybos pavadinimas;

100.2. nutarimo priėmimo data;

100.3. pareiškėjo vardas, pavardė, gyvenamoji vieta (jeigu kreipiasi fizinis asmuo) arba pavadinimas, kodas, buveinės adresas (jeigu kreipiasi juridinis asmuo);

100.4. pardavėjo, paslaugos teikėjo, kurio veiksmai skundžiami, pavadinimas ir buveinės adresas;

100.5. aplinkybės, kuriomis grindžiamas nutarimas pradėti (atsisakyti pradėti) vartotojų teisių pažeidimo nagrinėjimo procedūrą.“

6. Panaikinu 110 punktą.

7. Pakeičiu 130 punktą ir jį išdėstau taip:

„130. Bylų nagrinėjimo posėdyje byla nagrinėjama žodinio proceso tvarka, išskyrus reglamento 1441 punkte nustatytą atvejį. Jeigu atidėjus bylos nagrinėjimą Komisijos narys (-iai) nusišalina ar negali dalyvauti bylos nagrinėjime dėl kitų priežasčių, byla pradedama nagrinėti iš naujo tik tuo atveju, jeigu nesant Komisijos nario (-ių) nesusidaro kvorumas.“

8. Pakeičiu 140 punktą ir jį išdėstau taip:

„140. Kiekvienai žodinio proceso tvarka nagrinėjimai bylai rašomas bylos nagrinėjimo protokolas, taip pat gali būti daromas garso įrašas, kuris yra techninė–pagalbinė priemonė protokolui surašyti.“

9. Pakeičiu 144 punktą ir jį išdėstau taip:

„144. Pastabas dėl bylos nagrinėjimo protokolo Komisija posėdyje išnagrinėja jų gavimo Valstybinėje vartotojų teisių apsaugos tarnyboje dieną ir nusprendžia dėl jų prijungimo prie bylos nagrinėjimo posėdžio protokolo.“

10. Papildau nauju 1441 punktu ir jį išdėstau taip:

„1441. Komisija bylą dėl įstatymo pažeidimo turi teisę nagrinėti rašytinio proceso tvarka, kai:

144.1.1 byloje surinkta pakankamai vienas kitam neprieštaraujančių įrodymų, nėra būtina išklausyti žodinių proceso dalyvių paaiškinimų ir proceso dalyviai neprieštarauja tam, kad byla būtų nagrinėjama rašytinio proceso tvarka;

144.2.1 kitais atvejais, kai žodinis bylos nagrinėjimas nėra būtinas.“

11. Papildau nauju 1442 punktu ir jį išdėstau taip:

„1442. Kai byla nagrinėjama rašytinio proceso tvarka, bylų nagrinėjimo viešumo principas netaikomas, protokolas nerašomas. Komisija turi teisę žodinio proceso tvarka paskirtą nagrinėti bylą nuspręsti nagrinėti rašytinio proceso tvarka ar rašytinio proceso tvarka paskirtą nagrinėti bylą nuspręsti nagrinėti žodinio proceso tvarka, Komisijos sprendimą įforminant posėdžio protokolu.“

12. Papildau nauju 1443 punktu ir jį išdėstau taip:

„1443. Bylą nagrinėjant rašytinio proceso tvarka, proceso dalyviai ar jų atstovai apie bylos nagrinėjimo laiką, vietą ir procesines teises bei pareigas yra informuojami pranešimais reglamento 116 punkte nustatyta tvarka.“

13. Pakeičiu 146 punktą ir jį išdėstau taip:

„146. Komisija nutarimus gali priimti posėdžių salėje, išskyrus reglamento 1441 ir 147.1 punktuose nustatytus atvejus.“

14. Pakeičiu 147.3 papunktį ir jį išdėstau taip:

„147.3. Komisijos nutarimas dėl Lietuvos Respublikos tabako įstatymo pažeidimo ir nutarimas dėl Lietuvos Respublikos vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo pasirašomas Komisijos pirmininko ir ne vėliau kaip per 3 darbo dienas nuo priėmimo registruotu paštu išsiunčiamas asmenims, dėl kurių jis priimtas“.

15. Pakeičiu 162 punktą ir jį išdėstau taip:

„162. Valstybinės vartotojų teisių apsaugos tarnybos interneto tinklalapyje skelbiami Komisijos nutarimai:

162.1. dėl Lietuvos Respublikos produktų saugos įstatymo, Lietuvos Respublikos tabako įstatymo bei Lietuvos Respublikos vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo, nutarimams įsigaliojus – jų rezoliucinės dalys;

162.2 dėl vartotojų ir pardavėjų, paslaugų teikėjų ginčų sprendimo ne teismo tvarka – nutarimams įsigaliojus;

162.3. dėl rinkos ribojimo priemonių taikymo – priėmus nutarimus.“

16. Panaikinu 205 punktą.

17. Pakeičiu 232 punktą ir jį išdėstau taip:

„232. Siuntimas į tarnybines komandiruotes įforminamas Valstybinės vartotojų teisių apsaugos tarnybos direktoriaus įsakymu, kuriame, be kita ko, nurodomas į komandiruotę vykstantį asmenį pavaduojantis asmuo. Ši nuostata netaikoma vienos dienos komandiruotėms Lietuvos Respublikoje. Šiuo atveju komandiruotė įforminama Valstybinės vartotojų teisių apsaugos tarnybos direktorius rezoliucija.“

18. Pakeičiu 242 punktą ir jį išdėstau taip:

„242. Valstybinės vartotojų teisių apsaugos tarnybos darbuotojams darbas apmokamas Lietuvos Respublikos valstybės ir savivaldybių įstaigų darbuotojų darbo apmokėjimo įstatymo nustatyta tvarka.“

Direktoriaus pavaduotoja,

atliekanti direktoriaus funkcijas	Neringa Baronienė